CELEX: E2015J0013
Language: el
Date: 2015-12-16 00:00:00
Title: Απόφαση του Δικαστηρίου, της 16ης Δεκεμβρίου 2015, στην υπόθεση E-13/15 — Abuelo Insua Juan Bautista κατά Liechtensteinische Invalidenversicherung (Συντονισμός των συστημάτων κοινωνικής ασφάλειας — Άρθρο 87 παράγραφος 2 του κανονισμού (ΕΚ) αριθ. 987/2009 — Δεσμευτικό αποτέλεσμα των ιατρικών γνωματεύσεων του φορέα του τόπου διαμονής ή κατοικίας — Δικαίωμα αμφισβήτησης των εν λόγω γνωματεύσεων — Αρχή της ίσης μεταχείρισης)

5.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/4
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 16ης Δεκεμβρίου 2015
   στην υπόθεση E-13/15
   Abuelo Insua Juan Bautista κατά Liechtensteinische Invalidenversicherung
   (Συντονισμός των συστημάτων κοινωνικής ασφάλειας — Άρθρο 87 παράγραφος 2 του κανονισμού (ΕΚ) αριθ. 987/2009 — Δεσμευτικό αποτέλεσμα των ιατρικών γνωματεύσεων του φορέα του τόπου διαμονής ή κατοικίας — Δικαίωμα αμφισβήτησης των εν λόγω γνωματεύσεων — Αρχή της ίσης μεταχείρισης)
   (2017/C 2/04)
   Στην υπόθεση E-13/15, Abuelo Insua Juan Bautista κατά Liechtensteinische Invalidenversicherung — ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου από το Εφετείο του Πριγκιπάτου (Fürstliches Obergericht) σχετικά με την ερμηνεία του άρθρου 87 παράγραφος 2 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας, το Δικαστήριο, αποτελούμενο από τους Carl Baudenbacher, πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση στις 16 Δεκεμβρίου 2015, το διατακτικό της οποίας έχει ως εξής:
   Το άρθρο 87 παράγραφος 2 του κανονισμού (ΕΚ) αριθ. 987/2009 δεν εμποδίζει τον αποδέκτη παροχών ή τον αιτούντα παροχές να αμφισβητήσει τις γνωματεύσεις του φορέα του τόπου διαμονής ή κατοικίας που πραγματοποιήθηκαν δυνάμει της εν λόγω διάταξης στο πλαίσιο διοικητικής διαδικασίας ενώπιον φορέα οφειλέτη.